માનવમિત્ર, ગાંધીનગર : ગુજરાતમાં હજુ લોકસભાની ચૂંટણીની ઘણી જ વાર છે. ત્યારે ચૂંટણીપંચ દ્વારા મતદાર યાદીમાં સુધારા-વધારા તથા ભૂલ હોય તો જણાવવા અનેક પ્રકારના રજાના દિવસે કેમ્પ યોજાતા હોય છે. ત્યારે હમણાં જ એક નગરસેવક એવા પિન્કી પટેલને પટેલમાંથી બ્રાહ્મણ બનાવી દીધા હતા. તે મુદ્દાથી હજુ શાહી ચુકાઈ નથી. ત્યાંજ ૩૬, એવી ગાંધીનગર ઉત્તર વિધાનસભા મત વિભાગ ૧, આનંદનગર સે.૨૭માં રહેતા એક અરજદારનો ફોટો અલગ અલગ નામોમાં, જ્ઞાતિમાં, ઉંમરથી લઈને તમામ જગ્યાએ ભારે તફાવતો દર્શાવતા યાદી બહાર પડતાં ચર્ચાનો વિષય બન્યો છે.